CELEX: 32007R1290
Language: hu
Date: 2007-10-31 00:00:00
Title: A Bizottság 1290/2007/EK rendelete ( 2007. október 31. ) a Svédország lobogója alatt közlekedő hajók által a Skagerrakban folytatott közönségestőkehal-halászat újbóli engedélyezéséről

1.11.2007   
            
            
               HU
            
            
               Az Európai Unió Hivatalos Lapja
            
            
               L 287/10
            
         
      A BIZOTTSÁG 1290/2007/EK RENDELETE
   
   (2007. október 31.)
   a Svédország lobogója alatt közlekedő hajók által a Skagerrakban folytatott közönségestőkehal-halászat újbóli engedélyezéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
   tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
   mivel:
   
               (1)
            
            
               A bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2007. évre történő meghatározásáról szóló, 2006. december 21-i 41/2007/EK tanácsi rendelet (3) kvótákat állapít meg a 2007. évre.
            
         
               (2)
            
            
               2007. június 4-én Svédország a 2847/93/EGK rendelet 21. cikkének (2) bekezdése értelmében arról értesítette a Bizottságot, hogy a lobogója alatt közlekedő hajók számára 2007. június 1-jei hatállyal megtiltja a közönséges tőkehal halászatát a Skagerrakban.
            
         
               (3)
            
            
               2007. június 21-én a Bizottság a 2847/93/EGK rendelet 21. cikkének (3) bekezdése és a 2371/2002/EK rendelet 26. cikkének (4) bekezdése értelmében ugyanezen időbeli hatállyal elfogadta a Svédország lobogója alatt közlekedő vagy a Svédországban lajstromozott hajók által a Skagerrakban folytatott tőkehalhalászat tilalmára vonatkozó 713/2007/EK rendeletet.
            
         
               (4)
            
            
               A Bizottsághoz a svéd hatóságok által eljutatott tájékoztatás szerint a Skagerrakra vonatkozó svéd kvótán belül még rendelkezésre áll egy bizonyos közönségestőkehal-mennyiség. Következésképpen a Svédország lobogója alatt közlekedő vagy Svédországban lajstromozott hajók számára engedélyezni kell a közönségestőkehal-halászatot az említett övezetben.
            
         
               (5)
            
            
               Az engedély 2007. október 1-jétől lép hatályba annak érdekében, hogy a kérdéses tőkehalmennyiséget még ez év vége előtt le lehessen halászni.
            
         
               (6)
            
            
               Következésképpen a 713/2007/EK rendelet 2007. október 1-jével hatályát veszti,
            
         ELFOGADTA EZT A RENDELETET:
   1. cikk
   Hatályon kívül helyezés
   A 713/2007/EK rendelet hatályát veszti.
   2. cikk
   Hatálybalépés
   E rendelet az Európai Unió Hivatalos Lapjában való kihirdetését követő napon lép hatályba. Rendelkezéseit 2007. október 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 31-én.
      
         
            a Bizottság részéről
         
         Fokion FOTIADIS
         
         
            halászati és tengerészeti főigazgató
         
      
   
   
      (1)  HL L 358., 2002.12.31., 59. o. A 865/2007/EK rendelettel (HL L 192., 2007.7.24., 1. o.) módosított rendelet.
   
      (2)  HL L 261., 1993.10.20., 1. o. A legutóbb az 1967/2006/EK rendelettel (HL L 409., 2006.12.30., 11. o.) módosított rendelet, helyesbítve: HL L 36., 2007.2.8., 6. o.
   
      (3)  HL L 15., 2007.1.20., 1. o. A legutóbb a 898/2007/EK bizottsági rendelettel (HL L 196., 2007.7.28., 22. o.) módosított rendelet.
   
      MELLÉKLET
      
                  Szám
               
               
                  58 – a halászat újbóli engedélyezése
               
            
                  Tagállam
               
               
                  Svédország
               
            
                  Állomány
               
               
                  COD/03AN.
               
            
                  Faj
               
               
                  Közönséges tőkehal (Gadus morhua)
               
            
                  Övezet
               
               
                  Skagerrak
               
            
                  Időpont
               
               
                  2007.10.1.